கேள்வி: நாக்நாத் நாயக்வாடி என்பது என்ன?
பதில்: கிராண்திவர் நாக்நாத் அண்ணா என்று பிரபலமாக அறியப்பட்ட நாக்நாத் நாயக்வாடி(Nagnath Naikwadi) (1922–2012) ஒரு இந்திய சுதந்திர ஆர்வலரும், சமூக சேவகரும், அரசியல்வாதியும் மற்றும் கல்வியாளருமாவா. மேலும், இந்திய விடுதலை இயக்கம் போது புரட்சிகர செயல்பாட்டிற்கு பெயர் பெற்றவருமாவார். வெள்ளையனே வெளியேறு இயக்கம் போது இவர் நானா பாட்டீலின் கூட்டாளியாக இருந்தார். மேலும் இவர்கள் ஒன்றாக மகாராட்டிரம் சதாரா-சாங்லி பகுதியில் ஒரு இணையான அரசாங்கமான ''பிரதி சர்க்காரை'' நிறுவி ஆங்கிலேயர்களுக்கு எதிராக ஆயுதப் போராட்டத்தில் ஈடுபட்டனர். இந்திய சுதந்திரத்திற்குப் பிறகு, தேர்தல் அரசியலில் ஈடுபட்ட இவர், சாங்கலி பிரதிநிதித்துவப்படுத்தும் மகாராஷ்டிர சட்டமன்றம் உறுப்பினராக இருந்தார். இந்திய சமுதாயத்திற்கு இவர் செய்த பங்களிப்பிற்காக 2009 ஆம் ஆண்டில் மூன்றாவது மிக உயர்ந்த குடிமகன் விருதான பத்ம பூசண் வழங்கி இந்திய அரசு இவரை கௌரவித்தது.